שוב יוצא הזמר 
שוב יוצא הזמר אל הדרך,; שוב הולכים ימינו ובוכים.; שירה, אל אנה את עוברת ?; שירה, עצוב על הדרכים.; שוב נושאת את פת-קבר ומים,; תרמילים, תוגה של מרחבים,; שוב תולה את עין בשמים; ומשעול בנתיב הכוכבים.; שוב האור דועך על שריוניך,; שם השיר נפתח באהבה.; שירה, ראשית המנגינה היא,; ואיני יודע את סופה.; עלטה. רק קול רנת-הנשק.; אי בזה הדרך חסומה.; את, שירתי, גלוית-עינים.; רק כדור-המות הוא סומא !; היא סמואה עד מות, המתכת,; אך כוכבי-הדרך עוד צחים.; הדרכים יודעות לאן ללכת,; שובי, שירה, אל הדרכים.; עמהן תשאי סמורת-הפלד; עקשנות, פלדה ולחם-חק.; שירה שלי, אם את נופלת,; גם שירי יפל עמך רחוק.; עמדך הוא שירה מקפת,; ילחם, לא ישאירך לבד.; עד אשר יקטף עמך רקפת ; בהרים אל נכח באב-אל-ואד.; כי נפל בירכתי-הדרך; צל עובר ימינו הבורחים.; שירה שלנו, שאי, קודרת; תם זכרנו, הלאה - בדרכים.; 